open-index/open-wikipedia-markdown huggingface dataset:
Havaiji (täsmennyssivu)

**Havaiji** voi viitata ainakin seuraaviin asioihin:
* Havaiji, Yhdysvaltojen osavaltio
* Havaiji, Havaijisaarten suurin saari
* havaijin kieli, Havaijilla puhuttava kieli
* Havaijin kuningaskunta

## Katso myös
* Havaijisaaret
Luettelo Marlon Brandon saamista palkinnoista, ehdokkuuksista ja tunnustuksista

Tämä on luettelo **[[Marlon Brando]]n** saamista palkinnoista, ehdokkuuksista ja tunnustuksista.

Muut tunnustukset
* 
** Neljäs sija
* 
** Toinen sija: ”*I’m going to make him an offer he can’t refuse.*”
** Kolmas sija: ”*You don’t understand! I coulda had class. I coulda been a contender. I could’ve been somebody, instead of a bum, which is what I am.*”
** 45. sija: ”*Stella! Hey, Stella!*”
* 
** 42. sija: ”Luck Be a Lady”
* 
** 23. sija: Terry Malloy (*[[Alaston satama]]*)
* National Film Registryn elokuvat, joissa Brando näytteli
** *[[Viettelyksen vaunu]]* (1951)
** *[[Alaston satama]]* (1954)
** *[[Vihan riivaama]]* (1961)
** *[[Kummisetä (elokuva)|Kummisetä]]* (1972)
** *[[Teräsmies (vuoden 1978 elokuva)|Teräsmies]]* (1978)
** *[[Ilmestyskirja. Nyt]]* (1979)
Vóni

**Vóni** () on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 483 (vuonna 2011).

Vónin kylä sijaitsee noin 24 kilometriä eteläkaakkoon Iraklionin kaupungista. Se on rakennettu noin 330 metrin korkeuteen merenpinnasta laskettuna. Kylä mainitaan ensimmäisen kerran venetsialaisaikaisissa lähteissä vuonna 1583 nimellä *Vogni*. Osmanivallan aikana 1800-luvulla kylän väki oli pääosin turkkilaisia, ja se tunnettiin nimellä *Dedeler Küyü*. Kylän pääkirkko on omistettu Kristuksen kirkastumiselle (*Metamórfosi tou Sotíros*). Kylän lähellä sijaitsee Pyhän Marinan eli Margareetan luostari (*Moní Agías Marínas*).

Vóni muodostaa myös laajemman kyläyhdyskunnan (Τοπική Κοινότητα Βόνης, *Topikí Koinótita Vónis*), johon kuuluu varsinaisen Vónin kylän lisäksi Galatáksen kylä. Koko yhdyskunnan väkiluku on 568.

Aiemmin kylä kuului Thrapsanón kuntaan ja vuodesta 2011 lähtien Minóa Pediádan kunnan Thrapsanón kunnallisyksikköön.

## Lähteet
Jukka Yrjänen

**Jukka Yrjänen** (s. 17. syyskuuta 1966) on suomalainen pesäpalloilija. Hän edusti pääsarjaurallaan Hyvinkään Tahkoa ja Kaisaniemen Tiikereitä. Yrjänen saavutti urallaan viisi SM-hopeaa kausina 1992, 1994, 1996, 1998 ja 1999 sekä kolme SM-pronssia 1987, 1989 ja 1990. Yrjänen pelasi urallaan yhden miesten Itä-Länsi-ottelun, yhden A-poikien Itä-Länsi-ottelun ja yhden B-poikien Itä-Länsi-ottelun. Hän pelasi urallaan myös yhden Liitto-Lehdistö-ottelun. Yrjänen pelasi urallaan Pesäpallon SM-sarjassa ja Superpesiksessä yhteensä 331 runkosarjaottelua. Näissä hän löi 16 kunnaria ja 159 tavallista juoksua, toi 207 juoksua ja keräsi 1 106 kärkilyöntiä. Yrjänen pelasi urallaan 74 ylemmän loppusarjan ottelua. Näissä hän löi yhden kunnarin ja 18 tavallista juoksua, toi 39 juoksua ja keräsi 231 kärkilyöntiä. Yrjänen pelasi urallaan kahdeksan alemman loppusarjan ottelua. Näissä hän löi yhden kunnarin ja viisi tavallista juoksua, toi neljä juoksua ja keräsi 25 kärkilyöntiä.

## Lähteet
Vorízia

**Vorízia** () on Kreikan kylä, joka sijaitsee Kreetan saarella. Se kuuluu hallinnollisesti Faistóksen kuntaan, Iraklionin alueyksikköön ja Kreetan alueeseen. Kylän väkiluku on 484 (vuonna 2011).

Vorízian kylä sijaitsee Ída- eli Psiloreítis-vuoren etelärinteessä noin 53 kilometriä lounaaseen Iraklionin kaupungista. Kylä mainitaan ensimmäisen kerran venetsialaisvallan aikaisessa väestönlaskennassa vuonna 1583. Saksalaiset tuhosivat kylän toisen maailmansodan aikaan.

Vorízia muodostaa myös laajemman kyläyhdyskunnan (Τοπική Κοινότητα Βοριζίων, *Topikí Koinótita Vorizíon*), johon kuuluvat varsinaisen Vorízian kylän lisäksi kylät Laloumás ja Mesískli. Koko yhdyskunnan väkiluku on 491. Kylän lähellä sijaitsee Varsamóneron luostari (*Moní Varsamónerou*).

Aiemmin kylä kuului Zaróksen kuntaan ja vuodesta 2011 lähtien Faistóksen kunnan Zaróksen kunnallisyksikköön.

## Lähteet
Vóroi

**Vóroi** (; transl. myös *Vóri*) on Kreikan kylä, joka sijaitsee Kreetan saarella. Se kuuluu hallinnollisesti Faistóksen kuntaan, Iraklionin alueyksikköön ja Kreetan alueeseen. Kylän väkiluku on 726 (vuonna 2011).

Vóroin kylä sijaitsee Mesarán tasangolla noin 62 kilometriä lounaaseen Iraklionin kaupungista. Se on rakennettu noin 60 metrin korkeuteen merenpinnasta laskettuna. Vóroi muodostaa oman kyläyhdyskuntansa (Τοπική Κοινότητα Βώρων, *Topikí Koinótita Vóron*). Se jakautuu vanhempaan alakylään nimeltä Katochóri sekä uudempaan osaan. Varhaisin maininta kylästä on venetsialaisvallan aikaisissa lähteissä vuodelta 1394.

Kylän pääkirkko on omistettu Neitsyt Marian temppeliintuomiselle (*Eisódia tis Theotókou*). Lähellä kylää sijaitsee Panagía (Neitsyt Maria) Kardiótissan luostari (*Moní Panagías Kardiótissas*). Kylän lähellä sijaitsee myös kaksi merkittävää minolaisaikaista kohdetta, eteläpuolella Faistoksen arkeologinen alue ja lounaispuolella Agía Triádan arkeologinen alue.

Aiemmin kylä kuului Tympákin kuntaan ja vuodesta 2011 lähtien Faistóksen kunnan Tympákin kunnallisyksikköön.

## Lähteet

## Aiheesta muualla
Nisonen

**Nisonen** on muun muassa seuraavien suomalaisten henkilöiden sukunimi:

* Janne Nisonen, viulisti ja kapellimestari
* Kirsi Nisonen (s. 1980), designer, käsityöläinen ja museoalan tuottaja
* Martti Nisonen (1891–1946), amerikansuomalainen säveltäjä, urkuri, musiikinopettaja ja näytelmäkirjailija
* Nina Nisonen (s. 1956), tekstiilitaiteilija
* Onni Nisonen (1898–1968), maanviljelijä ja yritysjohtaja, kauppaneuvos
Ágios Geórgios (Lasíthi)

**Ágios Geórgios** () on Kreikan kylä, joka sijaitsee Kreetan saarella. Se kuuluu hallinnollisesti Oropédio Lasithíoun kuntaan, Lasíthin alueyksikköön ja Kreetan alueeseen. Kylän väkiluku on 490 (vuonna 2011).

Ágios Geórgioksen kylä sijaitsee Lasíthin ylätasangon eteläosassa noin 47 kilometriä länteen Ágios Nikólaoksesta ja noin 60 kilometriä kaakkoon Iraklionista. Kylä on saanut nimensä sen Pyhälle Georgiokselle omistetusta kirkosta.

Ágios Geórgios muodostaa oman kyläyhdyskuntansa (Τοπική Κοινότητα Αγίου Γεωργίου Λασιθίου, *Topikí Koinótita Agíou Georgíou Lasithíou*). Se on koostunut alun perin kahdesta erillisestä kylästä, alakylästä nimeltä *Ágios Geórgios* eli *Káto Chorió* (Κάτω Χωριό) ja yläkylästä nimeltä *Plathianós* (Πλαθιανός) eli *Ágios Dimítrios* (Άγιος Δημήτριος) eli *Páno Chorió* (Πάνω Χωριό). Kylät mainitaan ensimmäisen kerran venetsialaisaikaisessa väestönlaskennassa vuodelta 1630, jolloin niissä oli yhteensä 18 asukasta. Vuoden 1951 väestönlaskennassa kylä oli ylätasangon suurin, ja siellä oli  asukasta.

## Lähteet

## Aiheesta muualla
Handley Page Heyford

**Handley Page Heyford** oli Handley Pagen valmistama brittiläinen kaksimoottorinen ja kaksitasoinen raskas pommikone, jossa oli neljän hengen miehistö. 

Konetta valmistettiin vuosien 1933–1936 välillä 125 kappaletta.

Heyford suunniteltiin Britannian ilmailuministeriön raskaan yöpommittajan suunnittelukilpailua varten. Koneen suunnittelusta vastasi suurelta osin Handley Pagen pääsuunnittelija George Rudolph Volkert.

Kiinteälaskutelineisen Heyfordin rungon etuosa oli alumiinirakenteinen, rungon takaosa ja siivet oli  verhoiltu kankaalla. Prototyypissä siipisalot olivat teräsputkea, tuotantomalleissa duralumiinia, samoin kuin rungon takaosan rakenne. Myös siipikaaret olivat duralumiinia. Siivistä ylätaso kiinnittyi runkoon tavanomaisen alatason sijasta. Tämän vuoksi lentäjillä ja yläampujilla oli esteetön näköala joka suuntaan.

Koneesta rakennettiin H.P.38–prototyyppi, joka lensi ensilentonsa 12. kesäkuuta 1930. Sitä seurasi edelleenkehitelty H.P.50–prototyyppi.

## Mallit

*Heyford Mk I, 15 kappaletta.
*Heyford Mk IA, 23 kappaletta.
*Heyford Mk II, 16 kappaletta.
*Heyford Mk III, 70 kappaletta. 

## Viitteet
Ágios Ioánnis (Lasíthi)

**Ágios Ioánnis** () eli *Ái-Giánnis* (Άη-Γιάννης) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 8 (vuonna 2011).

Ágios Ioánniksen kylä sijaitsee noin 18 kilometriä koilliseen Ierápetran kaupungista ja linnuntietä noin neljä kilometriä pohjoiseen saaren etelärannikosta eli Libyanmeren rannasta. Se on rakennettu noin 500 metrin korkeuteen merenpinnasta laskettuna.

Kylä on saanut nimensä sen Pyhälle Johannekselle (*Ágios Ioánnis*) omistetusta kirkosta. Kylä on vanha ja perinteinen, mutta nykyisin siellä on enää vain vähän pysyviä asukkaita väestön muutettua rannikolle. Ágios Ioánnis mainitaan ensimmäisen kerran venetsialaisvallan aikaisessa väestönlaskennassa vuonna 1583, jolloin siellä oli 157 asukasta. Suurimmillaan kylässä oli 752 asukasta vuonna 1940.

Ágios Ioánnis muodostaa myös laajemman kyläyhdyskunnan (Τοπική Κοινότητα Αγίου Ιωάννου, *Topikí Koinótita Agíou Ioánnou*), johon kuuluvat varsinaisen Ágios Ioánniksen kylän lisäksi kylät Agía Fotiá, Férma, Koutsounári ja Xirokamára. Ne sijaitsevat rannikolla pääkylän eteläpuolella. Koko yhdyskunnan väkiluku on 1&nbsp;168.

## Lähteet

## Aiheesta muualla
Ágios Ioánnis

**Ágios Ioánnis** (, ”Pyhä Johannes”) voi viitata seuraaviin paikkoihin Kreikassa:

* Ágios Ioánnis, kylä Ierápetran kunnassa Lasíthin alueyksikössä Kreetan saarella ja alueella
* Ágios Ioánnis, kylä Pýrgoksen kunnassa Eliin alueyksikössä Länsi-Kreikan alueella
* Ágios Ioánnis, kylä Sfakián kunnassa Chanián alueyksikössä Kreetan saarella ja alueella
* Ágios Ioánnis, kylä Vóreia Kynourían kunnassa Arkadian alueyksikössä Peloponnesoksen alueella
* Ágios Ioánnis, saari Argo-Saronisten saarten saariryhmässä lähellä Aíginaa
* Ágios Ioánnis, saari Argo-Saronisten saarten saariryhmässä lähellä Hydraa
* Ágios Ioánnis, saari Jooniansaarten saariryhmässä lähellä Zákynthosta
* Ágios Ioánnis, saari Kykladien saariryhmässä lähellä Folégandrosta
* Ágios Ioánnis, saari Pohjoisen Egean saarten saariryhmässä lähellä Sámosta
* Ágios Ioánnis Archaías Iraías, kylä Gortynían kunnassa Arkadian alueyksikössä Peloponnesoksen alueella
* Ágios Ioánnis Réntis, kaupunki Níkaia-Ágios Ioánnis Réntiksen kunnassa Pireuksen alueyksikössä Attikan alueella
* Ágios Ioánniksen metroasema, Ateenan metron asema
* Póchis eli Ágios Ioánnis, saari Pohjoisen Egean saarten saariryhmässä lähellä Lesbosta
Ágios Stéfanos (Lasíthi)

**Ágios Stéfanos** () on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 131 (vuonna 2011).

Ágios Stéfanoksen kylä sijaitsee noin 30 kilometriä itään Ierápetran kaupungista. Se on rakennettu noin 453 metrin korkeuteen merenpinnasta laskettuna. Kylä on saanut nimensä sen Pyhälle Stefanokselle (*Ágios Stéfanos*) omistetusta kirkosta. Kylä on tunnettu aiemmin myös nimellä *Gras* (Γρας). Kylän vieressä olevalla kukkulalla on venetsialaisvallan aikaisen, 1500-luvulla rakennetun linnan rauniot. Kukkula tunnetaan tästä nimillä Kástello ja Fortétza. Samaa paikkaa on arveltu varhaisemmaksi, jo antiikin aikaiseksi akropoliiksi.

Ágios Stéfanos muodostaa myös laajemman kyläyhdyskunnan (Τοπική Κοινότητα Αγίου Στεφάνου, *Topikí Koinótita Agíou Stefánou*), johon kuuluu varsinaisen Ágios Stéfanoksen kylän lisäksi rannikolla sijaitseva Makrý Gialóksen eli Makrygialóksen kylä. Koko yhdyskunnan väkiluku on 891. Aiemmin Ágios Stéfanoksen kylä kuului Makrý Gialóksen kuntaan ja vuodesta 2011 lähtien Ierápetran kunnan Makrý Gialóksen kunnallisyksikköön.

## Lähteet
Onni Nisonen

**Onni Akseli Nisonen** (10. syyskuuta 1898 Mikkeli – 13. kesäkuuta 1968 Helsinki) oli suomalainen kauppaneuvos ja yritysjohtaja.

Nisosen vanhemmat olivat aseseppä, käsityönopettaja Adam Nisonen ja Ida Karoliina Ollikainen ja puoliso vuodesta 1923 Hilja Maria Nordberg. Nisonen tuli ylioppilaaksi Sortavalassa 1917 ja osallistui Suomen sisällissotaan, haavoittuen taistelussa Kivennavalla. Hän oli sodan jälkeen ensin Mercantilen rautaosaston palveluksessa ja sitten saksalaisen konsernin suomalaisen G. H. H. -nimisen tytäryhtiön palveluksessa 1926–1941, sekä rauta- ja koneosaston että hiiliosaston johtajana. Vuonna 1942 Nisosesta tuli Hiili ja Koksi -yhtiön toimitusjohtaja, Suomen Hiilentuojain Yhdistyksen toiminnanjohtaja hän oli 1947–1949. Polttoaine Osuuskunnan apulaisjohtaja Nisosesta tuli vuoden 1948 lopussa ja vuodesta 1956 osuuskunnan toimitusjohtaja. Hän oli ollut myös Helsingin Polttoaine -yhtiön toimitusjohtaja 1949–1956. Polttoaine Osuuskunta, joka tunnetaan nykyään Aspona, harjoitti myös kuljetus-, ahtaus- ja varustamoliiketoimintaa, mutta keskittyi 1960-luvulla öljykauppaan. Nisonen, joka oli saanut 1958 kauppaneuvoksen arvon, oli osuuskunnan johtokunnan puheenjohtaja vuodesta 1961, eläkkeelle hän jäi 1966. Nisosella oli hiilikaupan asiantuntijatehtävien ohella merkittävä rooli Vapaussodan Invaliidien Liitossa, jonka perustajiin hän kuului. Eläkkeellä hän harjoitti maanviljelystä ja siipikarjan kasvatusta Nurmijärvellä. 

## Lähteet
Voútes

**Voútes** () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 682 (vuonna 2011).

Voútesin kylä sijaitsee noin 12 kilometriä lounaaseen Iraklionin keskustasta. Sen nimi tulee paimenta tarkoittavasta sanasta *voútis* (βούτης). Varhaisin maininta kylästä on venetsialaisvallan aikaisissa väestönlaskennoissa nimellä *Vuttes*. Kylä tuhoutui vuoden 1856 maanjäristyksessä.

Voútes muodostaa myös laajemman kyläyhdyskunnan (Τοπική Κοινότητα Βουτών, *Topikí Koinótita Voutón*), johon kuuluu varsinaisen Voútesin kylän lisäksi Giofyrákian kylä. Koko yhdyskunnan väkiluku on 1&nbsp;300.

## Lähteet

## Aiheesta muualla
Taliesin

**Taliesin** oli 500-luvulla elänyt walesilainen bardi ja runoilija. Historia Brittonum mainitsee hänet muiden maineikkaiden runoilijoiden joukossa.  Taliesinin uskotaan eläneen noin 534–599. Hän oli ainakin kolmen eri kuninkaan hovin pääbardi.

Hänen oletettu tuotantonsa koottiin 1300-luvulla teokseksi *Llyfr Taliesin* ("Taliesinin kirja"). Tässä kokoomateoksessa on uskonnollisia säkeitä sekä mystisiä ja vaikeasti tulkittavia kelttiläiseen mytologiaan liittyviä runoja. Osa runoista taas viittaa tunnettuihin historiallisiin henkilöihin. Kokoelmassa on yhteensä noin 60 runoa eri aiheista. Alun perin kaikkien uskottiin olevan itsensä Taliesinin laatimia, mutta sittemmin on tultu siihen tulokseen, että suurin osa on muiden 800–1200-luvun kirjoittajien tekemiä. Historiallisiin henkilöihin viittaavien runojen ryhmästä 12 on varmuudella tunnistettu aidoiksi 500-luvun runoilijan teoksiksi. Näiden joukossa on runoja, joissa ylistetään muinaisen walesilaisen kuningaskunnan Rhegedin kuningasta Urienia ja valitetaan Urienin pojan Owainin kuolemaa. Mukana on myös ylistyslaulu Powysin kuninkaalle Cynan Garwyn ap Brochfaelille, mikä saattaa viitata siihen, että runoilija saattoi olla kotoisin Powysista. Taliesinin uskotaan olleen ainakin Urienin hovirunoilija.

## Taliesinin tarina
Taliesin esiintyy myöhemmin kansantarun *Hanes Taliesin* ("Taliesinin tarina") myyttisenä sankarina. Se on kuitenkin sepitetty myöhemmin keskiajalla, eikä sen päähenkilö ole sama kuin runoilija Taliesin. Tämän tarinan kirjoitti muistiin Elis Gruffydd 1500-luvun puolivälissä. Hänen kertomuksensa perustui kelttiläiseen kansanperinteeseen ja vanhaan suulliseen traditioon. Tämän taruversion mukaan bardi Taliesin aloitti elämänsä Gwion Bachina, palvelijana Bala-järven rannalla, jossa asuvat jättiläinen Tegid Foel ja hänen vaimonsa, noita Ceridwen. Hanes Taliesin -kansantarun mukaan Taliesin on ensimmäinen ihminen, joka sai kyvyn ennustaa.

Tarun mukaan Ceridwen valmisti taikajuomaa, jonka piti kiehua vuoden verran, jonka jälkeen jäljellä olisi kolme tippaa viisautta. Se joka nielaisisi nämä tipat, tietäisi kaikki menneisyyden, tämän hetken ja tulevaisuuden salaisuudet. Kun Gwion Bach kohenteli tulta keitoksen kiehuessa padassa, tipahti kuumaa nestettä hänen sormelleen. Gwion työnsi vaistomaisesti sormen suuhunsa helpottaakseen kipua. Raivostunut Ceridwen huomasi tämän ja käytti kaikki taikavoimansa saadakseen pojan kiinni. Takaa-ajon aikana Gwion muutti itsensä jänikseksi, kalaksi, linnuksi ja lopulta vehnänjyväksi, jonka noita ahmaisi suuhunsa. Myöhemmin Gwion Bach sylkäistiin mereen. Hän jäi kiinni pyydykseen, nostettiin ylös vedestä ja sai nimen Taliesin (”Hohtava otsa”) kirkkaana hohtavan otsansa vuoksi.

## Lähteet
* Cotterell, Arthur & Storm, Rachel: Ultimate encyclopedia of mythology. London. Anness Publishing, 2017. .
### Viitteet
Análipsi (Lasíthi)

**Análipsi** (, ) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 584 (vuonna 2011).

Análipsin kylä sijaitsee Kreetan etelärannikolla eli Libyanmeren rannalla vajaan kilometrin itään Makrý Gialóksesta, noin 27 kilometriä itään Ierápetran kaupungista ja noin 60 kilometriä kaakkoon Ágios Nikólaoksesta. Se on osa Péfkoin kyläyhdyskuntaa. Aiemmin kylä kuului Makrý Gialóksen kuntaan ja vuodesta 2011 lähtien Ierápetran kunnan Makrý Gialóksen kunnallisyksikköön.

## Lähteet

## Aiheesta muualla
Férma

**Férma** () on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Férma on osa Ágios Ioánniksen kyläyhdyskuntaa. Kylän väkiluku on 532 (vuonna 2011).

Férman kylä sijaitsee Kreetan etelärannikolla eli Libyanmeren rannalla noin kymmenen kilometriä itään Ierápetran kaupungista, noin 45 kilometriä kaakkoon Ágios Nikólaoksesta ja neljä kilometriä etelään Ágios Ioánniksen kylästä. Kylän lähellä sijaitsevat Livádin, Pigádin ja Giorgákisin rannat.

## Lähteet

## Aiheesta muualla
Taliesin (täsmennyssivu)

**Taliesin** voi viitata seuraaviin:
* Taliesin, walesilainen bardi ja runoilija
* Taliesinin tarina, walesilainen kansantaru
* Taliesin, ranskalainen muusikko
* Taliesin Jaffe, yhdysvaltalainen näyttelijä ja käsikirjoittaja
* Taliesin, Frank Lloyd Wrightin suunnittelema rakennus
* Taliesin West, Frank Lloyd Wrightin suunnittelema rakennus
Koutsourás

**Koutsourás** () on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Koutsourás on osa Stavrochórin kyläyhdyskuntaa. Kylän väkiluku on 775 (vuonna 2011).

Koutsourásin kylä sijaitsee Kreetan etelärannikolla eli Libyanmeren rannalla noin 20 kilometriä itään Ierápetran kaupungista ja noin 55 kilometriä kaakkoon Ágios Nikólaoksesta. Kylä on suhteellisen nuori asutus ja syntynyt 1950-luvulla monien Stavrochórin asukkaiden muutettua rannikolle. Sen nimi viittaa alueella tuotettuihin mäntytukkeihin. Kylän lähellä on useita rantoja.

Aiemmin kylä kuului Makrý Gialóksen kuntaan ja vuodesta 2011 lähtien Ierápetran kunnan Makrý Gialóksen kunnallisyksikköön.

## Lähteet

## Aiheesta muualla
Péfkoi (Lasíthi)

**Péfkoi** (; transl. myös *Péfki*) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 85 (vuonna 2011).

Péfkoin kylä, suomeksi ”Männyt”, sijaitsee Kreetan kaakkoisosissa noin 35 kilometriä itään Ierápetran kaupungista ja noin 68 kilometriä kaakkoon Ágios Nikólaoksesta. Kylän nimi viittaa seudun mäntypuihin. Kylän eteläpuolelta alkaa siitä nimensä saanut Péfkoin rotko eli Anegyroúksen rotko, jonka pituus on noin 4,5 kilometriä.

Péfkoi muodostaa myös laajemman kyläyhdyskunnan (Τοπική Κοινότητα Πεύκων, *Topikí Koinótita Péfkon*), johon kuuluvat varsinaisen Péfkoin kylän lisäksi kylät Análipsi, Áspros Potamós ja Pilalímata. Koko yhdyskunnan väkiluku on 763. Aiemmin Péfkoin kylä kuului Makrý Gialóksen kuntaan ja vuodesta 2011 lähtien Ierápetran kunnan Makrý Gialóksen kunnallisyksikköön.

## Lähteet
Perivolákia

**Perivolákia** () on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 21 (vuonna 2011).

Perivolákian kylä sijaitsee noin 14 kilometriä itään Ierápetran kaupungista. Kylä tunnetaan myös nimillä *Káto Perivolákia* (Κάτω Περιβολάκια, ”Ala-Perivolákia”) ja *Pervolákia* (Περβολάκια). Kylän eteläpuolelta saa alkunsa Kapsáksen rotko eli Per(i)volákian rotko, jonka toinen pää on saaren etelärannikolla eli Libyanmeren rannalla. Sen pituus on noin 4,5 kilometriä.

Perivolákia muodostaa myös laajemman kyläyhdyskunnan (Τοπική Κοινότητα Περιβολακίων, *Topikí Koinótita Perivolakíon*), johon kuuluvat varsinaisen Perivolákian kylän lisäksi kylät Epáno Perivolákia (”Ylä-Perivolákia”), Kaló Neró ja Pezoúlas sekä Kapsáksen luostari (*Moní Kapsá*). Koko yhdyskunnan väkiluku on 103. Aiemmin Perivolákian kylä kuului Makrý Gialóksen kuntaan ja vuodesta 2011 lähtien Ierápetran kunnan Makrý Gialóksen kunnallisyksikköön.

## Lähteet

## Aiheesta muualla
Skopí

**Skopí** () on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 553 (vuonna 2011).

Skopín kylä sijaitsee noin kahdeksan kilometriä lounaaseen Siteían kaupungista ja noin viisi kilometriä sisämaahan saaren pohjoisrannikosta eli Kreetanmeren rannasta. Kylän pääelinkeino on oliiviöljyn tuotanto. Skopí muodostaa myös laajemman kyläyhdyskunnan (Τοπική Κοινότητα Σκοπής, *Topikí Koinótita Skopís*), johon kuuluvat varsinaisen Skopín kylän lisäksi kylät Panagía Faneroméni, Papadiókampos, Sarantápichos ja Xerókampos. Koko yhdyskunnan väkiluku on 774.

Panagía Faneroménin kylässä sijaitsee sille nimen antanut Panagía (Neitsyt Maria) Faneroménin luostari (*Moní Panagías Faneroménis*). Xerókampoksen lähellä sijaitsevat venetsialaisvallan aikana 1500-luvun lopulla rakennetun Liópetron eli Leone di Petran linnoituksen rauniot.

## Lähteet

## Aiheesta muualla
Vaïniá

**Vaïniá** () on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 609 (vuonna 2011).

Vaïnián kylä sijaitsee noin neljä kilometriä koilliseen Ierápetran kaupungista, jonka kaupunkiyhdyskuntaan se kuuluu. Vuoteen 1932 saakka kylän nimi oli *Gianíntsi* (Γιανίντσι) tai *Giannítsi* (Γιαννίτσι), mikä on venetsialaisvallan aikaista alkuperää (< *Gianizzi*, *Giagnizzi*). Kylän lähellä on venetsialaisen, 1200-luvulla rakennetun tornin rauniot. ​Lähellä sijaitsee myös Panagía (Neitsyt Maria) Paplianóksen luostari (*Moní Panagías Paplianoú*).

## Lähteet

## Aiheesta muualla
Káto Chorió

**Káto Chorió** () on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 946 (vuonna 2011).

Káto Chorión kylä, suomeksi ”Alakylä”, sijaitsee noin seitsemän kilometriä koilliseen Ierápetran kaupungista, Kreetan pohjois- ja etelärannikon saaren kapeimmalla kohdalla yhdistävän tien varrella. Káto Chorió muodostaa myös laajemman kyläyhdyskunnan (Τοπική Κοινότητα Κάτω Χωρίου, *Topikí Koinótita Káto Choríou*), johon kuuluvat varsinaisen Káto Chorión kylän lisäksi kylät Psarí ja Thryptí. Koko yhdyskunnan väkiluku on 946.

Kylän tärkeimmät kirkot on omistettu Kristuksen kirkastumiselle (*Metamórfosi tou Sotíros*), Pyhälle kolminaisuudelle (*Agía Triáda*) ja Neitsyt Marian kuolonuneen nukkumiselle (*Koímisi tis Theotókou*).

## Lähteet
Koutsounári

**Koutsounári** (, ) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Koutsounári on osa Ágios Ioánniksen kyläyhdyskuntaa. Kylän väkiluku on 566 (vuonna 2011).

Koutsounárin kylä sijaitsee Kreetan etelärannikolla eli Libyanmeren rannalla noin kuusi kilometriä itään Ierápetran kaupungista ja noin 48 kilometriä kaakkoon Ágios Nikólaoksesta. Kylän lähellä sijaitsee noin viisi kilometriä pitkä Koutsounárin ranta eli Megáli Paralía (”Suuri ranta”).

## Lähteet

## Aiheesta muualla
Cooper Kupp

**Cooper Douglas Kupp** (s. 15. kesäkuuta 1993 Yakima, Washington) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Kupp edustaa Seattle Seahawksia.

## Ura

Kupp edusti Itä-Washingtonin yliopistoa yliopistourallaan. Hän pelasi Washingtonissa vuodet 2013–2016. Kupp pelasi yliopistossa 52 ottelua, joissa eteni syöttöjä vastaanottaen 6464 jaardia ja teki 73 touchdownia.

Los Angeles Rams varasi Kuppin  kolmannella kierroksella varaustilaisuuden 69. pelaajana. Hän on pelannut vuodesta 2017 lähtien (tilanne 13. syyskuuta 2021) Ramsissa 55 ottelua, joissa on vastaanottanut 3678 syöttöjaardia ja tehnyt 25 touchdownia. Syyskuussa 2020 Rams ja Kupp solmivat kolmivuotisen jatkosopimuksen, jonka kokonaisarvo oli noin 47 miljoonaa dollaria.

Maaliskuussa 2025 Rams vapautti Kuppin sopimuksestaan. Tämän jälkeen hän teki Seattle Seahawksin kanssa kolmivuotisen ja yhteensä 45 miljoonan dollarin arvoisen sopimuksen.

## Lähteet
Hangon ruotsalainen seurakunta

**Hangö svenska församling** on ruotsinkielinen, Suomen evankelis-luterilaisen kirkon seurakunta Hangossa, Uudellamaalla. Seurakunta kuuluu Hangon seurakuntayhtymään, Raaseporin rovastikuntaan ja Porvoon hiippakuntaan. Vuoden 2021 heinäkuussa seurakuntaan kuului noin 2&nbsp;770 jäsentä. Hangö svenska församlingin pääkirkko on Hangon kirkko.

Seurakunnan kirkkoherrana toimii Monica Cleve.

## Kirkot

* Hangon kirkko
* Lappohjan kirkko

## Katso myös
* Uskonto Uudellamaalla
* Hangon suomalainen seurakunta
* Hangon vapaaseurakunta

## Lähteet
Kenian kansallinen tiedeakatemia

**Kenian kansallinen tiedeakatemia** (, lyhennys **KNAS**) on Keniassa toimiva kansallinen tiedeakatemia. Se on tieteellinen, epäpoliittinen, heimoista riippumaton ja voittoa tuottamaton organisaatio. Tiedeakatemian kotipaikka on maan pääkaupunki Nairobi.

KNAS on perustettu perustettu 2. marraskuuta 1983. Sitä edelsi vuonna 1963 perustettu Itä-Afrikan tiedeakatemia (). Tiedeakatemian tarkoituksena on Kenian tiedeyhteisön aktivointi kansallisen kehityksen hyväksi, tiedettä ja tekniikkaa soveltamalla. Tämän toteuttamiseksi KNAS toimii yhteistyössä Kenian hallituksen, muiden tieteellisten organisaatioiden ja yleisön kanssa. 

Tiedeakatemian asemaa määrittelee Kenian tiedettä ja tekniikkaa koskeva laki (Cap 250). Hallinnollisesti KNAS on valtiollisen, hallituksen neuvonantajana toimivan Kenian tiede-, teknologia- ja keksintökomission (, NACOSTI) alaisuudessa, ja Kenian presidentin suojeluksessa oleva organisaatio.  

Jäsenkunta jakautuu kolmeen jäsenluokkaan: Fellows (kunniajäsenet, sis. perustajajäsenet, FKNAS), Honorary Fellows (kunniajäsenet, eivät varsinaisia jäseniä) ja Members (jäsenet, MKNAS). 

## Lähteet

## Aiheesta muualla
* KNAS Objektives   (knascience.or.ke)
Bain-de-Bretagne

**Bain-de-Bretagne** () on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 42 kilometriä Redonin kaupungista koilliseen.

Paikallinen linna Château de la Robinais on rakennettu 1400-luvulla. Se toimii nykyään juhlatilana. Saint Martinin kirkko on rakennettu 1800-luvun puolivälissä. Sen erityispiirre on kaksi kellotornia. Toinen kirkon suunnitelleista arkkitehdeista oli paikallinen Arthur Regnault.

## Tunnettuja kuntalaisia
*Arthur Regnault (1839-1932), arkkitehti


Tiedosto:Château_de_la_Robinais_3.JPG|Château de la Robinais
Tiedosto:L'eglise_de_bain_de_bretagne_-_panoramio.jpg|Saint Martinin kirkko


## Lähteet

## Aiheesta muualla
Georg Meerwein

**Georg Meerwein** (1932 Bickensohl am Kaiserstuhl – 25. joulukuuta 2016) oli saksalainen oboisti ja musiikkipedagogi.

Meerwein opiskeli alun perin protestanttista kirkkomusiikkia Karlsruhessa ja sitten oboensoittoa Freiburgin musiikkiyliopistossa. Hän toimi vuosina 1962–1996 ensimmäisenä oboistina ja englannintorvensoittajana Bambergin sinfoniaorkesterissa. Hän esiintyi myös solistina eri puolilla maailmaa vuosikymmenten ajan. Meerwein teki lukuisia radio- ja televisioesiintymisiä sekä muun muassa levytti Wolfgang Amadeus Mozartin Pianokvinteton (K. 452) Ingrid Haeblerin kanssa Philips Recordsille. 

Meerwein vieraili professorina eri yliopistoissa Euroopassa ja Latinalaisessa Amerikassa, esimerkiksi Universidade Federal da Bahiassa vuosina 1958–1961. Hän piti vuosina 1989–2009 mestarikursseja useissa Etelä-Amerikan maissa. Meerweinin johdolla opiskeli muiden muassa Albrecht Mayer.

## Lähteet
Xirókampos (Lasíthi)

**Xirókampos** () on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 505 (vuonna 2011).

Xirókampoksen kylä, suomeksi ”Kuiva tasanko”, sijaitsee heti Ágios Nikólaoksen luoteispuolella ja on osa sen kaupunkiyhdyskuntaa ja käytännössä sen esikaupunki. Kylän pohjoispuolella sijaitsee Katsíkian kylä ja kaakkoispuolella Píssidoksen kylä.

## Lähteet
Zdeněk Sedlák

**Zdeněk Sedlák** voi tarkoittaa seuraavia henkilöitä:

*Zdeněk Sedlák (s. 2000), tšekkiläinen jääkiekkoilija
*Zdeněk Sedlák (s. 1974), tšekkiläinen jääkiekkoilija
Karasburg

**Karasburg** (namaksi ǀNomsoros, afrikaansiksi aiemmin Kalkfontein, kirjaimellisesti ‘karstilähde’) on kaupunki ǁKarasin alueella eteläisessä Namibiassa. Se on myös Karasburgin vaalipiirin keskus. Vuoden 2023 väestönlaskennan mukaan Karasburgissa oli 6&nbsp;621 asukasta. Kaupungin ympärillä sijaitsevat Namibian tärkeimmät lampaankasvatustilat.

## Sijainti
Kaupunki sijaitsee 710&nbsp;km etelään pääkaupunki Windhoekista, 862&nbsp;km pohjoiseen Kapkaupungista ja 110&nbsp;km länteen Ariamsvlein raja-asemasta. Karasburg on ainoa merkittävän kokoinen kaupunki Namibiassa Keetmanshoopista etelään.

Kaupunki sijaitsee kolmen merkittävän tien varrella. Näistä valtatie B3 johtaa Grunausta Karasburgin kautta Etelä-Afrikan rajalle.

## Talous
Karasburgin alueen tärkein taloudellinen toiminta on lampaankasvatus, mutta se on myös tärkeä pysähdyspaikka Etelä-Afrikasta Namibiaan suuntautuvalle rekkaliikenteelle. Kaupungin ympärillä on useita suuria lammasfarmeja.

Kaupungilla on oma lentokenttä, jota käyttävät lähinnä pienkoneet, mutta se soveltuu myös suurempien koneiden hätälaskupaikaksi. Karasburgin rautatieasema oli aiemmin eteläisen Namibian vilkkain. Se on viimeinen merkittävä asema ennen Etelä-Afrikan Upingtonia. Vuonna 1959 valmistunut Bondelsin pato sijaitsee 7&nbsp;km kaupungista länteen.

Vuonna 2010 Karasburg alennettiin kunnasta (municipality) pienempien oikeuksien kaupungiksi. Kaupunkia vaivaa työttömyys, koska siellä ei ole lainkaan teollisuutta. Maanviljelys puolestaan ei ole mahdollista, koska alueella ei sada tarpeeksi.

## Ilmasto
Karasburgin säätilat ovat äärimmäisiä suuren osan vuodesta. Kesällä lämpötila nousee huomattavasti yli 40 asteen, ja talvella ei ole harvinaista, että lämpötila on yöllä pakkasella. Sadetta saadaan hyvin vähän, vuotuinen keskiarvo on 128&nbsp;mm. Sateet alkavat yleensä tammikuun alkupuolella ja loppuvat huhtikuun alkupuolella.

## Politiikka
Karasburgia hallinnoi kaupunginvaltuusto, jossa on seitsemän valtuutettua.

Vuoden 2010 vaaleissa Karasburgissa annettiin 808 ääntä. SWAPO sai n. 46% äänistä (3 valtuutettua), Rally for Democracy and Progress n. 33% (3 valtuutettua), Democratic Party of Namibia 14% (1 valtuutettu) ja Democratic Turnhalle Alliance 6% (0 valtuutettua). DPN:n Caroline Arendse valittiin pormestariksi. Democratic Party of Namibia kuitenkin tuomitsi tämän ja piti virkaanastujaisia valheellisina. 8.12. Arendse erotettiin tehtävästään, ja hänen tilalleen tuli Ernest Willem Anderson.

Vuoden 2015 vaalitulokset olivat seuraavat:

Vuoden 2020 vaalit voitti Landless People's Movement. Alla vaalitulokset:

## Villieläimet
Karasburgin ympäristössä on suuri määrä pienempää ja suurempaa riistaa. Näitä eläimiä ovat mm. kudut, hyppyantiloopit (engl. springbok), sukeltaja-antiloopit, kalliohyppijät, puna-antiloopit, šakaalit ja aavikkoilvekset. Kuduja on paljon kukkuloilla, ja ne hyppäävät kaikkien aitojen yli, kun taas hyppyantilooppien liikkeitä aidat haittaavat, sillä ne eivät pääse niiden yli. Aavikkoilveksiä metsästetään paljon, sillä ne tappavat alueen lampaita. Myös keihäsantilooppeja on alueella paljon, samoin seeproja ja punalehmäantilooppeja.

## Lähteet

## Aiheesta muualla
Tansanian tiedeakatemia

**Tansanian tiedeakatemia** (, lyhennys **TAAS**) on Tansanian kansallinen tiedeakatemia. Vuonna 2004 perustetun tiedeakatemian kotipaikka on Tansanian väkirikkain kaupunki Dar es Salaam.

TAAS on tieteellinen järjestö, toimii yhteistyössä Tansanian hallituksen, muiden tieteellisten organisaatioiden ja yleisön kanssa edistääkseen, kehittääkseen ja soveltaakseen tiedettä ja tekniikkaa monipuolisesti Tansanian sosioekonomisen kehityksen hyväksi.

## Lähteet

## Aiheesta muualla
* A rising power: African women in science (29.8.2018)  (twas.org)
* International Forum Report: Women and Sustainable Development in Africa (Network of African Science Academies, NASAC, 2018, pdf), p. 3  (nasaconline.org)
Arandis

**Arandis** (naman kielellä ‘paikka, jossa ihmiset itkevät’) on kaupunki läntisessä Namibiassa Erongon alueella. Sitä on kutsuttu ”maailman uraanipääkaupungiksi”, koska se sijaitsee vain 15 kilometrin päässä maailman suurimmasta uraanin avolouhoksesta, Rössingin uraanikaivoksesta. Vuoden 2023 väestönlaskennan mukaan kaupungissa oli 5&nbsp;726 asukasta.

Kaupunki perustettiin vuonna 1978 Rössingin uraanikaivoksen työntekijöiden asuinpaikaksi. Kaivoksen johdolle ja keskijohdolle rakennettiin asunnot Swakopmundin Vinetaan, 60 km päähän, kun taas muille työntekijöille rakennettiin asunnot Arandikseen.

Kaupungin lähellä olevan uraanikaivoksen avolouhoksesta ja kaivoksen jätemaan pölystä on todettu aiheutuvan syöpää Arandiksen pitkäaikaisasukkaille. Asiasta vaietaan, ei kuitenkaan aivan täysin, sillä kaivosyhtiö lienee osittain myöntänyt asian ja maksanut korvauksia ja hoitoja. Väestö ei ole nostanut suurta meteliä, koska pelkää työpaikkojensa menettämistä. ”Paikka, jossa ihmiset itkevät” on siis varsin sattuva nimi vaikka nimi annettiin kauan ennen kuin uraanista oli mitään tietoa.

Kaupunki sai itsehallinnon ja kaupungin (“town”) aseman vuonna 1994.

Rössingin lisäksi Arandis palvelee myös Husabin kaivosta samoin kuin Trekkopjen kaivosta. Molemmat ovat uraanikaivoksia. Kaupungissa sijaitsee Namibian kaivos- ja teknologiainstituutti, jossa koulutetaan kaivostyöntekijöitä.

## Talous ja infrastruktuuri
2000-luvulla Arandiksen talous kasvoi huomattavasti. Kun koettiin maailmanlaajuinen energiakriisi, ydinvoiman kysyntä lisääntyi huomattavasti, ja Arandiksen talous piristyi. Aiemmin suljettuja pankkeja avattiin uudelleen, ja monet paikkakunnalta lähteneet nuoret tulivat takaisin. Vuonna 2008 käytiin neuvotteluja *Namibia Industrial Mining Limited* -nimisen kiinalaisen yhtiön kanssa siitä, että kaupunkiin rakennettaisiin tehdas, jossa tuotettaisiin rakennusmateriaaleja. Vuonna 2011 järjestettiin sijoituskonferenssi, ja sijoittajat päättivät rakentaa kaupunkiin ostoskeskuksen, jonka oletettiin valmistuvan vuonna 2013.

## Liikenneyhteydet
Arandis sijaitsee Swakopmundin ja Usakoksen välisellä rautatiellä, ja Arandiksen kohdalla on junien kohtausasema. Kaupungissa on myös lentokenttä.

## Koulutus
Namibian kaivos- ja teknologiainstituutti perustettiin Arandikseen vuonna 1991. Kaupungissa on myös alkeis- ja oppikoulu, joiden nimet ovat U.B. Dax Primary School ja Kolin Foundation Secondary School.

## Politiikka
Arandista hallinnoi kaupunginvaltuusto, jossa on seitsemän valtuutettua.

Vuoden 2010 vaaleissa SWAPO sai 664 ääntä, United Democratic Front 243 ääntä ja Rally for Democracy and Progress 72 ääntä.

Vuoden 2015 vaalitulokset olivat seuraavat:

Vuoden 2020 vaalit voitti edelleen SWAPO, mutta se menetti ehdottoman enemmistönsä. Alla vaalitulokset:

## Lähteet

## Aiheesta muualla
Aranos

**Aranos** on kaupunki Hardapin alueella Nossob-joen varrella Namibian kaakkoisosassa. Vuoden 2023 väestönlaskennan mukaan kaupungissa oli 5&nbsp;493 asukasta.

## Ilmasto
Aranos saa normaalisti 188 mm sadetta vuodessa, mutta sadekaudella 2010–2011 sadetta tuli 505 mm.

## Politiikka
Aranosta hallinnoi aiemmin 5-jäseninen kyläneuvosto. Kun paikkakunta korotettiin kaupungiksi vuonna 2010, on hallitseva elin ollut kaupunginvaltuusto, jossa on seitsemän valtuutettua.

Vuoden 2010 paikallisvaaleissa SWAPO sai 546 ääntä, Democratic Turnhalle Alliance (DTA) sai 205 ääntä, Rally for Democracy and Progress 186 ääntä, SWANU 17 ja Congress of Democrats 12 ääntä.

SWAPO voitti myös vuoden 2015 vaalit. Tulokset olivat seuraavat:

Vuoden 2020 vaaleissa hiljattain perustettu Landless People's Movement sai vaalivoiton, kuten muuallakin Hardapin alueella. Tulokset olivat seuraavat:

## Tunnettuja kaupunkilaisia
Aranoksessa syntyivät poliitikko Jurie Viljoen ja ihmisoikeusaktisivisti Pauline Dempers.

## Galleria

Aranos High School.jpg|Aranos High School (2017)


## Lähteet

## Aiheesta muualla
Verinag

**Verinag** on Intian Jammun ja Kashmirin osavaltiossa sijaitseva kaupunki, joka kuuluu hallinnollisesti Anantnagin piirikuntaan. Se on kuuluisa Jahangirin rakennuttamasta puutarhasta. Sieltä on noin 26 kilometriä Anantnagiin. Kaupungissa sijaitseva lähde on Jhelum-joen alkulähde, jota ympäröi suurmogulien valtakunnan aikaiset rakennelmat. Suurmogulien aikaiset puutarhat Kashmirissa, joihin myös Verinagin puutarha lukeutuu, ovat Unescon aielistalla maailmanperintökohteiksi. Verinagin puutarhan rakennutti Mirza Haider keisari Jahangirin käskystä vuoden 1620 paikkeilla.

Intian vuoden 2011 väestönlaskennassa Verinagin väkiluku oli 22&nbsp;968 henkeä. Paikallisten keskuudessa islam oli yleisin uskonto lähes 95 prosentin osuudella. Hindulaisia oli melkein viisi prosenttia.

## Kuvia

Tiedosto:Verinag_Water_Spring.jpg|Verinagin lähde
Tiedosto:VERINAG_SPRING_IN_ANANTNAG_DISTRICT,_JAMMU_AND_KASHMIR,_INDIA_02.jpg|
Tiedosto:Mughal_Spring_Garden.JPG|Mogulipuutarhan kanava
Tiedosto:Verinag_Mughal_Garden.jpg|Puutarhaa



## Lähteet

## Aiheesta muualla
Justine

**Justine** on markiisi de Saden (oik. Donatien-Alphonse-François de Sade) tunnetuimpia romaaneja, ja sitä pidetään pornografisen kirjallisuuden klassikkona. Romaani valmistui vuonna 1787.

Romaanin suomentajan mukaan tarina kertoo nuoresta Justinesta, naiivista ja hyveellisestä 1700-luvun ranskalaistytöstä, joka heitetään ulos lapsuudenkodistaan. Justinesta tulee nopeasti helppo saalis sadistiselle miehelle. Justinen tarina on paheiden ja perversion ylistys, äärimmäisyyksiin menevän seksuaalisen vapauden kuva ja hämmentävä sadomasokistinen fantasia.

Markiisi de Sade omisti romaanin elämänkumppanilleen Marie-Constance Quesnet’lle. Romaani nousi aikansa klassikoksi, mutta aiheuttamansa kohun vuoksi de Sade joutui vankilaan ja mielisairaalaan loppuiäkseen.

## Elokuva
Vuonna 1972 romaanin pohjalta valmistui elokuva *[[Justine de Sade]]*, jonka käsikirjoitti, ohjasi ja tuotti Claude Pierson. Elokuvakäsikirjoitukseen osallistui myös Huguette Boisvert. Justinea elokuvassa näytteli Alice Arno.

## Lähteet
* 
* 
* 

### Viitteet

## Aiheesta muualla
Hei me nauretaan

**Hei me nauretaan** (*The Kentucky Fried Movie*) on John Landisin ohjaama yhdysvaltalainen komediaelokuva vuodelta 1977. Erillisistä sketseistä koostuvan episodielokuvan käsikirjoittajia ovat David Zucker, Jim Abrahams ja Jerry Zucker, joiden ZAZ-nimellä tunnettu tii­mi teki pari vuotta myöhemmin läpimurron farssikomediallaan *[[Hei, me lennetään!]]* (Airplane!, 1980). Tätä elokuvaa tehdessä he, samoin kuin ohjaaja John Landis, olivat vielä uransa alussa. Elokuvan sketseihin saatiin kuitenkin nimekkäitä näyttelijöitä, kuten Donald Sutherland, George Lazenby ja Bill Bixby.

Elokuva syntyi samojen tekijöiden The Kentucky Fried Theater -komediaryhmän esittämien sketsien pohjalta. Ryhmä oli saanut menestystä Wisconsinin yliopiston piirissä Madisonissa, josta ZAZ-kolmikko lähti vuonna 1972 Los Angelesiin pyrkimyksenä luoda uraa Hollywoodissa. Komediaesitykset saivat länsirannikollakin suosiota ja auttoivat nuorukaisia eteenpäin elokuvabisneksessä.

Suomessa *The Kentucky Fried Movie* sai teatteriensi-iltansa vasta kuusi vuotta valmistumisestaan, helmikuussa 1983. Se sai suomenkielisen nimensä kolme vuotta aiemmin nähdyn ZAZ-farssin tyylisesti *Hei me nauretaan*. Kymmenkunta muutakin Suomeen 1980-luvulla tuotua komediaelokuvaa nimettiin sittemmin samaan tyyliin, tunnetuimpana Rob Reinerin kuvitteellisesta Spinal Tap -rockyhtyeestä kertova dokumenttiparodia *[[Hei me rokataan!]]* (1984).

Elokuvan alkuperäisnimi viittaa pikaruokaketju Kentucky Fried Chickeniin. Suomalaisnimi esiintyy ainakin DVD-julkaisun kannessa välimerkein varustettuna kirjoitusasussa *Hei, me nauretaan!*

## Arvioita
Verkkosivusto *DVD-oppaan* Pekka Suorsa kirjoittaa elokuvan tarjoavan epä­ta­sais­ta, mut­ta par­haim­mil­laan rat­ki­rie­muk­kaan mau­ton­ta pa­ro­diaa tv:stä, elo­ku­vis­ta, ka­ra­te­fil­meistä, por­nos­ta ja mai­nok­sis­ta. *[[Video-opas|Video-oppaassa]]* vuodelta 1994 Bello Romano luonnehtii elokuvaa uskomattomaksi ilotulitukseksi, josta perinteisen juonielokuvan ystävät eivät paljon kostu. Sekä Suorsa että Romano antavat elokuvalle kolme tähteä viidestä.

## Lähteet

## Aiheesta muualla
*
Bernice

**Bernice** on naisen etunimi. Se on muunnelma kreikkalaisesta nimestä Berenike, joka merkitsee ’voiton tuojaa’. (Samaan nimeen palautuu myös nimimuoto *[[Veronica]].*)

Suomessa Bernice on ollut käytössä etunimenä jo 1900-luvun alussa. Digi- ja väestötietoviraston mukaan tämännimisiä naisia on syyskuuhun 2021 mennessä tilastoitu noin 330. Suurin osa Suomen Berniceistä on syntynyt 1940–1950-luvuilla.

Bernice-nimi lisättiin suomenruotsalaiseen almanakkaan vuonna 2005. Nimipäivä on 2.&nbsp;joulukuuta.

## Tunnettuja Bernicejä
* Bernice Pauahi Bishop (1831–1884), havaijilainen hyväntekijä
* Bernice Brummer (s. 1934), suomalainen kanttori ja kuoronjohtaja
* Bernice Falk Haydu (1920–2021), yhdysvaltalainen lentäjä
* Bernice Lapp (1917–2010), yhdysvaltalainen uimari ja olympiamitalisti
* Bernice Sundkvist (s. 1956), suomalainen teologi ja professori

## Kuvitteellisia Bernicejä
* Bernice Hibbert, Julius Hibbertin vaimo televisiosarjassa *[[Simpsonit]]*

## Lähteet

## Aiheesta muualla
* Etunimien taivutus: Bernice (Kotimaisten kielten keskuksen verkkojulkaisu)
Kookossaaren laatta

**Kookossaaren laatta** on pieni, mereinen litosfäärilaatta, joka sijaitsee Tyynellämerellä lähellä rannikkoa Väli-Amerikan eteläpuolella. Kookossaaren laatta on saanut nimensä Kookossaaresta, joka on ainut laatan alueella sijaitseva merkittävämpi saari.

Kookossaaren laatta rajautuu koillisessa Pohjois-Amerikan ja Karibian laattoihin, etelässä Nazcalaattaan ja lännessä Tyynenmeren laattaan. Kookossaaren laatta on subduktoitumassa Meksikon ja Keski-Amerikan alle, minkä seurauksena on muodostunut useiden tuliperäisten vuorten ketjuja Meksikosta Panamaan. Kookossaaren laatan ja Pohjois-Amerikan laatan välisellä alityöntövyöhykkeellä Meksikon rannikon edustalla sijaitsee Väli-Amerikan hauta ja alityöntö saa alueella aikaan maanjäristyksiä sekä joskus myös tsunameja.

Kookossaaren laatta on aikoinaan ollut osa suurempaa Farallonin laattaa, joka hajosi noin 23 miljoonaa vuotta sitten kahteen osaan Nazcalaataksi ja Kookossaaren laataksi. Sittemmin Kookossaaren laatta on hajonnut edelleen kahteen osaan muodostaen pienen Riveran laatan.

## Lähteet
* Latin America & Caribbean Geographic: Cocos Plate (Tectonic) 

## Aiheesta muualla
* Maximilian Goetz: Cocos and Rivera Plates (Americas: Tectonics)
Riveran laatta

**Riveran laatta** on hyvin pieni mereinen litosfäärilaatta, joka sijaitsee Meksikon länsirannikon edustalla Kookossaaren laatan luoteiskulmassa.

Riveran laatta on irronnut aikoinaan Kookossaaren laatasta ja alkanut toimia itsenäisenä pienlaattana noin 10 miljoonaa vuotta sitten. Aiemmin kumpikin laatta on ollut osa suurempaa Farallonin laattaa.

Riveran laatta subduktoituu Kookossaaren laatan tavoin koillislaidaltaan Pohjois-Amerikan laatan alle muodostaen länsilaidallaan uutta merenpohjaa Tyynellemerelle. Riveran ja Pohjois-Amerikan laattojen välinen alityöntövyöhyke muodostaa Väli-Amerikan haudan pohjoispään ja alityöntö tapahtuu noin 30 mm:n vuosivauhdilla Kookossaaren laatan alityönnön ollessa 50–90 mm vuodessa.

## Lähteet
* Manea, V. C., Manea, M. & Ferrari, L., 2013: A geodynamical perspective on the subduktion of Cocos and Rivera plates beneath Mexico and Central America — *Tectonophysics* 
### Viitteet
Briitta

**Briitta** on suomalainen naisen etunimi. Nimeä ei luokitella yleiseksi.

Digi- ja väestötietoviraston tietojen mukaan Briitta on Suomessa annettu vuoteen 2020 mennessä 808 naiselle. Suosituin ajanjakso vastasyntyneiden Briitta-nimelle on ollut 1940-1950 -luvuilla, jolloin nimi annettiin yhteensä 471 tyttölapselle.

Briitalla ei ole virallista nimipäivää, mutta epävirallisena nimipäivänä pidetään 19. marraskuuta.

## Tunnettuja Briittoja

* Briitta Hepo-oja
* Briitta Koskiaho-Cronström
* Briitta Simpson

## Lähteet

## Aiheesta muualla
* Etunimien taivutus: Briitta (Kotimaisten kielten keskuksen verkkojulkaisu)
Michael Thomas (amerikkalaisen jalkapallon pelaaja)

**Michael William Thomas Jr.** (3. maaliskuuta 1993, Los Angeles, Kalifornia) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Thomas edustaa New Orleans Saintsia.

Thomas edusti yliopistourallaan vuodet 2012–2015 Ohion osavaltionyliopistoa. Hän ei pelannut vuonna 2013. Yhteensä hän pelasi Ohio Statessa 39 ottelua, joissa vastaanotti 1602 jaardia ja teki 18 touchdownia.

New Orleans Saints Thomasin 2. kierroksella varaustilaisuuden 47. pelaajana vuoden . Hän on pelannut Saintsisissa vuosina 2016–2020 yhteensä 70 runkosarjan ottelua, joissa on vastaanottanut 5950 jaardia ja tehnyt 32 touchdownia. Pudotuspeleissä on pelannut seitsemän ottelua, joissa on edennyt syöttöjä vastaanottamalla 566 jaardia ja tehnyt neljä touchdownia. Hänet on valittu vuosina 2017, 2018 ja 2019 Pro Bowliin ja kahtena jälkimmäisenä vuotena myös All-Pro-joukkueeseen.

Saints ja Thomas solmivat heinäkuussa 2019 viisivuotisen jatkosopimuksen, jonka kokonaisarvo oli noin 100 miljoonaa dollaria.

## Lähteet
Carlo Sgorlon

**Carlo Sgorlon** (1930 Cassacco, Udine, Italia – 2009 Udine, Italia) oli italialainen kirjailija. Alkuun hänen tuotannossaan näkyi vaikutteita Franz Kafkalta, mutta sittemmin hän löysi oman äänen. Useissa romaaneissa on aiheena kotiseutu Friulia. Hän on kuvannut muun muassa Siperian rautatien rakennustöihin menneitä italialaisia, muun muassa suomennetussa teoksessa *Menetettyjen jokien armeija*.

## Palkinnot ja tunnustukset
* Strega-palkinto 1985

## Suomennetut teokset
* *Menetettyjen jokien armeija* (*L'armatà dei fiumi perduti*, 1985), suom. Marja-Leena Mikkola, Helsinki: Otava 1988  Sarja: Otavan kirjasto: 72

## Lähteet

## Aiheesta muualla
Amidratsonit

**Amidratsonit** ovat orgaanisia yhdisteitä. Ne voivat esiintyä kahtena tautomeerina, jotka ovat hydratsidi-imidit (R1C(=NR2)NHNHR3) ja amidihydratsonit (RC(NHR2)=NNHR3). Missä ryhmät R2 ja R3 voivat olla vetyjä tai hiilivetyryhmiä. Jos ne ovat hiilivetyryhmiä, tautomeerit eivät voi muuttua toisikseen.

## Ominaisuudet ja valmistus
Amidratsonit ovat useimmiten nesteitä tai suhteellisen matalissa lämpötiloissa sulavia kiinteitä aineita. Ne ovat heikosti emäksisiä. Amidratsonit hydrolysoituvat emäksisissä olosuhteissa karboksylaateiksi ja hydratsiineiksi, mutta happamissa olosuhteissa ne ovat stabiileja tai hydrolysoituvat vain hitaasti. Substituoimattomat yhdisteet ovat voimakkaita pelkistimiä. Amidratsonit reagoivat useiden nukleofiilien kanssa ja ovat siksi hyödyllisiä lähtöaineita useiden heterosyklisten yhdisteiden synteeseissä.

Amidratsonien valmistamiseen on useita tapoja. Käytetyimmät ovat hydratsiinien reaktiot iminoesterien tai nitriilien kanssa.

## Lähteet